Akademický senát STU

25.06.2018

BOD

**Návrh rozpočtu STU na rok 2018**

Predkladá: **prof.** **Ing. Robert Redhammer, PhD.**

rektor

Vypracoval: **Ing. Dušan Faktor, PhD.**

kvestor

Zdôvodnenie:

Návrh uznesenia: Akademický senát schvaľuje návrh rozpočtu STU na rok 2018

# Návrh rozpočtu STU na rok 2018

V súlade s § 16 ods. (1) Zákona o VŠ návrh rozpočtu pozostáva z nákladov a výnosov, je spracovaný v štruktúre Výkazu ziskov a strát osobitne za okruh hlavnej nezdaňovanej činnosti, osobitne za okruh zdaňovanej činnosti za STU a je vypracovaný podľa jednotlivých súčastí STU.

Návrh rozpočtu STU na rok 2018 vychádza z návrhov rozpočtov jednotlivých súčastí STU –fakúlt, univerzitných pracovísk a účelových zariadení STU. Pri zostavovaní návrhu rozpočtu sa vychádzalo z potreby zabezpečiť nutné náklady jednotlivých súčastí a náklady, ktoré vzniknú realizovaním výdavkov, ktoré vyplývajú z účelovo určených finančných prostriedkov pridelených dotačnou zmluvou zo ŠR. Pri plánovaní nákladov bol zohľadnený predpokladaný objem mimodotačných prostriedkov. Okrem toho boli zohľadnené aj náklady na opravy majetku STU,  na ktoré boli z úrovne STU vyčlenené finančné prostriedky pri rozpise dotácie na rok 2018 (úprava priestorov pre Archív STU, oprava telocvične a športovísk na MTF, oprava vodoinštalácie v novej budove FCHPT, výmena umelého trávnika na CAŠ. Akcie „obnova vozidlového parku“ a  „realizácia vnútorného zateplenia obvodového plášťa budovy SjF“ na ktoré boli vyčlenené finančné prostriedky z bežnej dotácie na rok 2018 majú charakter kapitálových výdavkov a do nákladov budú prenesené postupne počas doby odpisovania vo forme odpisov z technického zhodnotenia budovy a odpisov z dopravných prostriedkov.)

STU na rok 2018 plánuje kladný hospodársky výsledok pred zdanením vo výške 600 431 €. Na okruhu hlavnej nezdaňovanej činnosti sa plánuje záporný výsledok vo výške  1 088 790 €, na okruhu zdaňovanej činnosti kladný vo výške 1 689 221 €.

Všetky súčasti STU plánujú kladný hospodársky výsledok, okrem Rektorátu, ktorého záporný výsledok ovplyvňujú odpisy, ktoré nie sú kryté výnosmi. Jedná sa o odpisy budov, ktoré STU boli zverené v roku 2002 a na ktoré nebol pridelený zdroj krytia a tiež odpisy majetku, ktorý bol obstaraný z vlastných zdrojov prostredníctvom fondu reprodukcie, hlavne 5% spolufinancovanie prístrojov zakúpených z projektov financovaných zo ŠF a evidovaných na Rektoráte (spolu cca 1 075 008€) a celouniverzitné náklady, ktoré nemajú zdroj krytia – predaj UZ Gabčíkovo a celouniverzitné propagačné aktivity. Plánovaný záporný výsledok hospodárenia na Rektoráte je vo výške mínus 703 877 €, z toho na hlavnej činnosti mínus 1 078 972 €, na ekonomickej zdaňovanej činnosti plus 375 095 €. Odpisy prístrojov zakúpené z vlastných zdrojov súčastí tiež majú negatívny dopad na hospodárske výsledky súčastí a následne na hospodársky výsledok STU.

**Celkové náklady** STU sú plánované vo výške 100 759 303 €. V rámci hlavnej činnosti 94 502 334 €, v rámci činnosti zdaňovanej 6 256 969  €.

Z hľadiska štruktúry nákladov najväčšie podiely na nákladoch tvoria:

* osobné náklady (mzdové a sociálne náklady) vo výške 53 692 456 € - podiel 53,29% . Výška nákladov je ovpyvnená valorizáciou tarifných platov, realizáciou projektov na jednotlivých súčastiach. (napr. “Návraty výskumných zamestnancov zo zahraničia a ďalšie), ako aj poklesom zamestnancom na niektorých súčastiach oproti predchádzajúcemu roku
* odpisy vo výške 15583640 € – podiel 15,47% (nefinančný náklad). Výška odpisov súvisí so skončením odpisovania majetku nakúpeného v predchádzajúcich rokoch, ako aj odpismi novonadobudnutého majetku. Na tomto účte predpokladáme pokles oproti minulému roku o 465 454 €,
* iné ostatné náklady vo výške 5 710 359  € - podiel 5,67%, tvoria ich náklady na štipendiá doktorandov a zahraničných študentov, náklady na mobilitu študentov, poistné, patentové prihlášky a pod.,
* náklady na energie vo výške 5 628 475 € - podiel 5,59%. Nárast spotreby energie oproti minulému roku o 135 383 € súvisí s využívaním nových budov v rámci projektu CAMBO na MTF, využívaním moderných, avšak energeticky náročných prístrojov a zariadení, ktoré boli nakúpené v rámci STU z projektov financovaných zo ŠF, s únikom vody v Gabčíkove.
* náklady na rôzne služby – výkony spojov (telekomunikácie, poštovné), odvoz odpadov, vložné na konferencie, inzercia, atď. vo výške 5 789 519 € – podiel 5,74 % . Nárast oproti minulému roku zohľadňuje zvýšenú potrebu finančných prostriedkov na predaj UZ Gabčíkovo externou realitnou kanceláriou, financovaním univerzitných informačných systémov, na ktoré bola vyčlenená dotácia, tlačiarenské služby a vydávanie študijnej literatúry, služby spojené s prípravou projektu ACCORD, s riešením zahraničných projektov na STU a iné náklady súvisiace s bežnou prevádzkou STU.
* nezanedbateľnú položku tvoria opravy a udržiavanie majetku STU, na ktoré v roku 2018 predpokladáme vynaložiť 4 144 793€. Výška nákladov je ovplyvnená snahou STU odstrániť havarijný stav budov a vnútorných priestorov STU, ako aj údržbou celouniverzitného informačného systému STU (oprava telocvične a športovísk na MTF,oprava vodoinštalácie v novej budove na FCHPT, výmena umelého trávnika na CAŠ, ako aj plánované opravy internátov tak na MTF ako aj na ŠDaJ a realizácia bežných opráv a údržby priestorov jednotlivých súčastí STU).
* Zvýšené cestovné oproti minulému roku o 228 331€ súvisí s realizovaním zahraničných pracovných ciest v rámci riešenia zahraničných projektov a projektov APVV, VEGA, KEGA a projektov financovaných mimo dotácie z MŠVVaŠ SR.
* Nárast nákladov na spotrebu materiálu súvisí s plnením opatrení v nadväznosti na prebiehajúcu analýzu dodržiavania zákona o odpadoch v podmienkach MTF, nákupom materiálu na realizáciu projektov prebiehajúcich na jednotlivých fakultách.

**Celkové výnosy** sú plánované vo výške 101 359 734€. Výnosy z hlavnej činnosti tvoria 93 413 544 €, výnosy zo zdaňovanej činnosti 7 946 190 €.

Najväčšiu časť tvoria výnosy z dotácie vo výške 83 176 112 € t.j. 82,06 %, zostávajúcu časť výnosov na hlavnej činnosti 10 237 432 € tvoria výnosy zo zahraničných projektov a vlastné výnosy, predovšetkým školné. Výnosy zo zdaňovanej činnosti sú plánované vo výške 7 946 190 €.

Pri plánovaní výnosov z dotácie bolo uvažované nielen s dotáciou na bežné výdavky z roku 2018, ale aj s dotáciou, ktorá nebola minutá v predchádzajúcich obdobiach, s dotáciou v rámci realizovaných projektov a tiež pokrytie dotačných odpisov z kapitálovej dotácie získanej v predchádzajúcich obdobiach.

Z hľadiska štruktúry vlastných výnosov a podielu na celkových výnosoch sú plánované:

* výnosy z predaja služieb vo výške 9 713 533 €, t.j. 9,58% z celkového objemu výnosov (najväčší podiel na nezdaňovanej činnosti majú výnosy za ubytovanie na ŠDaJ )
* ostatné výnosy vo výške 4 059 464 €, t.j. 4 %, z celkového objemu výnosov. Významný podiel na tomto výnose má dotácia na zahraničné projekty
* výnosy z prenájmu majetku sú plánované vo výške 1 507 960 €, t.j. 1,48%, z celkového objemu výnosov
* výnosy z použitia fondov 610 150 €, t.j 0,6%. z celkového objemu výnosov

Pri použití fondov sa neplánovalo s použitím rezervného fondu

Pri plánovaní výnosov z prenájmov nehnuteľností, sa vychádzalo z predpokladu, že celkové výnosy za prenájom budú medzi R-STU a súčasti rozdelené nasledovne:

1) prenájom priestorov na fakultách a rektoráte:

70% výnosov prináleží fakultám a rektorátu

30% výnosov zostane v účtovníctve na R-STU ako celouniverzitné výnosy

2) prenájom priestorov v ÚZ ŠDaJ a ÚZ Gabčíkovo

80% výnosov prináleží ÚZ ŠDaJ a ÚZ Gabčíkovo

20% výnosov zostane v účtovníctve na R-STU ako celouniverzitné výnosy.

Rovnakým mechanizmom budú prerozdelené aj skutočne prijaté finančné prostriedky za prenájom nehnuteľností.

Finančné prostriedky získané prenájmom nebytových priestorov, ktoré zostávajú na spoločnom účte STU sa primerane použijú na finančné krytie univerzitných výdavkov nezabezpečených dotáciou.

Hospodárenie STU môžu negatívne ovplyvniť najmä neočakávané opravy a odstraňovanie havarijných situácií.

V priebehu roka môžu STU vzniknúť náklady a výnosy, ktoré sa nerozpočtujú a ktoré môžu ovplyvniť výsledok hospodárenia STU napr. zmluvné pokuty, úroky, tržby z predaja majetku a pod.

Prílohy- tabuľky:

1. Návrh rozpočtu STU na rok 2018

2. Návrh rozpočtu STU na rok 2018 – Náklady, výnosy, hospodársky výsledok podľa súčastí

3. Návrh rozpočtu STU na rok 2018– Náklady a výnosy (účty) podľa súčastí